Diari Oficial de la Generalitat Valenciana


Sumari del DOGV 9664, del 18-08-2023 (2023/8945)

Extracte de la Resolució de 10 d'agost de 2023, del president de l'Agència Valenciana de Foment i Garantia Agrària, per la qual es convoquen les ajudes per a l'apicultura per al període comprés entre l'1 de gener i el 31 juliol de 2023 en el marc d'intervenció del sector apícola en el Pla estratègic nacional de la política agrària comuna del Regne d'Espanya 2023-2027.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9664

Data del DOGV
:   18-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8945


Data del document
:   10-08-2023

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * apicultura
    * ajuda pública

Extracte de la Resolució de 10 d'agost de 2023, del president de l'Agència Valenciana de Foment i Garantia Agrària, per la qual es convoquen les ajudes per a l'apicultura per al període comprés entre l'1 de gener i el 31 juliol de 2023 en el marc d'intervenció del sector apícola en el Pla estratègic nacional de la política agrària comuna del Regne d'Espanya 2023-2027. [2023/8945]  
  
BDNS (identif.): 712782.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/712782  
  
Primer. Convocatòria  
Es convoquen de manera extraordinària per al període comprés entre l'1 gener i 31 de juliol de 2023, en règim de concurrència competitiva, les accions finançables: 1.1, 1.4, 3.1 i 3.4 de l'annex I de l'Ordre 8/2023, de 14 d'abril, del Programa apícola nacional, amb càrrec a la línia S0830000 (cap. IV) de l'Agència Valenciana de Foment i Garantia Agrària (d'ara en avant, AVFGA), per un import global màxim de 298.000 euros, amb finançament 50 % del FEAGA, 25 % Ministeri d'Agricultura, Pesca i Alimentació i 25 % Generalitat Valenciana.  
  
Segon. Beneficiaris  
Podran sol·licitar les ajudes les organitzacions representatives amb personalitat jurídica pròpia i cooperatives apícoles (d'ara en avant agrupacions) amb seu a la Comunitat Valenciana.  
  
Tercer. Finalitat  
Convocar de manera extraordinària per al període comprés entre l'1 gener i 31 de juliol de 2023, les ajudes a les següents accions finançables previstes en l'Ordre 8/2023:  
1.1. Contractació directa de tècnics i especialistes per a informació i assistència a apicultors/es i a membres d'agrupacions d'apicultors/es en aspectes de sanitat apícola, lluita contra agressions del rusc, anàlisi de laboratori (per a l'anàlisi de productes apícoles, la pèrdua d'abelles o les caigudes de la productivitat, i de substàncies potencialment tòxiques per a les abelles com a pesticides), cria i selecció, incloent-hi la cria de reines, optimització ambiental d'explotacions i assessorament global en producció i gestió apícola, sobre pràctiques de maneig en matèria d'adaptació al canvi climàtic i en matèria de comercialització dels productes apícoles;  
1.4. Contractació de personal administratiu per a agrupacions de defensa sanitària (ADS) apícola i agrupacions d'apicultors/es, que inclou tant la contractació directa d'aquests, com dels seus serveis especialitzats a través de tercers;  
3.1. Contractació de serveis d'anàlisis de mel i productes apícoles per apicultors/es i agrupacions d'apicultors/es que es realitzen en laboratoris acreditats per la norma ISO 17221; i  
3.4. Contractació de serveis d'anàlisis d'abelles i altres matrius dels ruscos per a detecció de plaguicides per apicultors/es i agrupacions d'apicultors que es realitzen en laboratoris acreditats per la norma ISO 17478.  
  
Quart. Ordre de bases  
Ordre 8/2023, de 20 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes d'intervenció en el sector apícola a la Comunitat Valenciana.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils a comptar de l'endemà del dia que es publique l'extracte de la resolució en el Diari Oficial de la Generalitat Valenciana.  
  
València, 10 d'agost de 2023.- El president de l'Agència Valenciana de Foment i Garantia Agrària: José Luis Aguirre Larrauri.